Henare PeeniPEENI HENARE (Labour—Tāmaki Makaurau): Tēnā koe e Te Māngai o Te Whare. Tuatahi māku e Te Kaiwhakariterite i a tātau i te rā nei e te pāpā e Tūtehounuku nāu tō tātau arawhata i hanga kia whakakotahi ai te wairua o tēnā o tēnā o tātau kua tau i te ata nei kāti. Ngā mihi nui ki a koe. Huri tū atu ngā whakaaro me ngā mihi ki ngā tini aituā o te wā i wahaina mai e ngā kaikōrero o tō tātau Whare i ētahi o ngā aituā ki roto i te takahanga o tēnei pire tae noa mai ki tēnei wā. Ki roto i ngā wiki kua pahure ake nei i mōteatea ai Te Iwi Māori i ngā aituā maha o Te Ao Māori ki runga i te atamira ki roto o Ngāti Kahungunu arā ko Te Matatini. Ka pērā tonu tēnei i te rā nei ka tangi hotuhotu ki ngā aituā maha ki runga i tēnā marae o tātau. Kotahi tonu te kōrero ki a rātau kua ngaro atu ki Te Pō haere mai haere!Ka whakahokia mai ngā rārangi kōrero ki a tātau e aku rangatira tēnā koutou tēnā koutou tēnā tātau katoa. E Tākitimu waka e ngā uri o ngā tūpuna kua riro atu ki Te Pō nau piki mai nau kake mai nau haere mai ki roto i tō koutou Whare. Ka kore tēnei e kī atu nō mātau anahe kāhore ēngari nau haere mai te tāhuhu o tō tātau Whare; Te Whare iringa kōrero Te Whare whakatau kaupapa. I tēnei wā ka whakatau tātau i tō tātau kaupapa arā te pānuitanga tuatahi o tēnei pire e pā ana ki a koutou. Nō reira haere mai rā koutou. E tautoko atu ana ahau i ngā kōrero a tēnā a tēnā o tō tātau Whare ā kua kōrero ki te kaupapa nei.Tuatahi ki a koe e Te Minita Tatūnga i ngā Take Tiriti o Waitangi the Hon Christopher Finlayson e mihi atu ana au ki a koe. Kua takahia nei e koe i tēnei ara whānui ahakoa ōna piki ahakoa ōna heke kei konei tonu koe e hāpai ana i ngā mahi o Te Karauna hei whakapāha hei tatū ai i ngā nawe i ngā kerēme o tēnā iwi o tēnā iwi o tēnā iwi. Kāti ka kapohia ake e ahau tetahi o ngā kōrero o tōku tuahine nei a Meka Whaitiri. Hei tāna ka taea tēnei pire te haere ngātahi ki roto i tēnei Whare te haere wawe ki roto i tēnei Whare te haere tika ki roto i tēnei Whare. Tēnā ka toro atu te ringa o Te Rōpū Reipa ki a koe e Te Minita inā tū ai tetahi huihuinga nunui ki roto i Te Whare Pāremata anā toro mai ki a mātau kia hui ngātahi kia kite ai Te Iwi Māori i te tū kotahi o tēnei Whare nā runga i ngā kaupapa kua whakaritea nei e koe otirā tātau i te rā nei. Nā ko waku mahara ki te hui nui i tū i nanahi rā mō Te Maunga o Taranaki kāti ka waiho nā atu tērā kaupapa ki reira.Ka whakahokia mai ki te pire kei mua i te aroaro o Te Whare i te rā nei. E aku rangatira ki roto i te pānuitanga tuatahi kua wahaina mai e Te Minita me ngā mema o tēnei Whare i ētahi o ngā tāngata i whakapau kaha i heke ai te werawera ki te tutuki i ngā kaupapa kua whakaritea nei ki roto i tēnei pire. I a au e tiro atu ana ki a koutou e noho mai rā ki runga ka kite atu ahau i a koe e te pāpā e Pīeri koutou ko ētahi o ngā matua—aroha mai ki te hunga kei taku tuarā—hoinō Tāmaki koutou mā e mihi atu ana ki a koutou. E mōhio ana koutou ki ngā kōrero kei roto. Hoinō tāku i tēnei wā hei whakarāpopoto ake i ētahi o ngā āhuatanga kei roto i te pire me te kī atu ki a koutou e tautoko ana ahau i te kōrero a tōku tuahine a Meka me te kī atu āe mai i te pānuitanga tuatahi tae noa atu ki te pānuitanga tuatoru arā te pānuitanga whakamutunga. Kei konei mātau katoa ki te āta wetewete ki te whakapakari ake i tēnei pire. Tēnā pea ka rerekē te pire ka kōrero nei tātau i tēnei wā ki te pire hei te tutukitanga a te pānuitanga tuatoru. Ēngari waihonā atu mā mātau mā Te Rōpū Whiriwhiri i ngā Take Māori te pire nei e whakarite e whakapakari e panoni pea e aua! Ā taihoa ake nei ka haere mai koutou ki te āta kōrero ki a mātau o Te Rōpū Whiriwhiri i ngā take e pā ana ki tēnei pire. Kāti!E toru ngā wahanga o tēnei pire. E aku rangatira kia mōhio mai koutou anei hoki te pire—e aua 10 12 pea e pā ana ki ngā take Tiriti kua uru mai ki roto i tēnei Whare i a au e noho nei ki roto i Te Whare. Ka kite atu ahau i ngā wahanga e toru. Horekau he rerekētanga ki roto i ngā pire katoa hoinō ko ngā kōrero kei roto he mea rerekē nei. Nō reira tuatahi ko te whakapāha a Te Karauna ki a koutou. Horekau he Māori ki runga i te mata o te whenua e whakahē ana i tērā mahi a Te Karauna kia whakapāha atu mō ngā tūkinotanga mō ngā hēmanawatanga kua pāngia ki runga i a tātau e Te Iwi Māori. Nō reira e mihi atu ana ahau ki tērā whakaaro nui ēngari ki roto i te roanga o ngā tau kei mua i a tātau ka kite mehemea he mana kei muri i te kupu. Māmā noa iho te whakapāha atu ki Te Iwi ēngari ki te tutuki i taua whakapāha kia rongo ai te kiri o Te Māori i te whakapāha kia whakahokia atu te mana motuhake i whāia nei e ō tātau mātua tūpuna ā taihoa ake nei tātau ka kite. Koinā te wahanga tuatahi.Ki te wāhanga tuarua ko ngā whakaritenga ki ngā tūhononga kua whakaritea nei e te pire mā koutou hei hāpai mā Te Karauna hei hāpai ki roto i ngā tau kei mua i a tātau; e tika ana te kōrero a tōku tuahine nei a Meka Whaitiri e pā ana ki te wai. I kite atu ahau ki roto i te pire nei ka whakahokia atu te mauri o ngā awa me ngā repo me ngā wāhi tapu me ngā kāinga ki a koutou. Ēngari ka mutu ka tango ake anō e Te Karauna i ngā wāhi rā ki te whakarite i tetahi atu poari aha atu raini ki te whakahaere ki te tiaki i ngā puna wai me ngā wāhi o te kāinga. Rawa au e tino whakaae ana ki tērā tūāhuatanga hoinō. Koinei hoki ko ngā whakaritenga i whawhai nei e koutou ki Te Karauna mō te pire nei. Tā te mea e tata pau haere ana te wā ki a au nei ko te wahanga whakamutunga o te pire anā ko te rahi o te pūtea! E tautoko ana ahau i te kōrero a Te Minita e kī nei: Ahakoa te rahi o te pūtea ka tukuna atu ki a koutou ko taua rahi rā ēhara i te mea e ōrite nei ki te pūtea me te mana i tango ai Te Karauna ki roto i ngā tau maha kua pahure ake nei." Hoina anō ko te rahi o te pūtea he rahi pūtea ka āhei koutou te tiro atu ki ngā tau kei mua i a koutou mō ngā uri whakatupu mō ngā uri whakaheke ā taihoa ake nei.Ki roto i te meneti whakamutunga māku ka hoki atu waku mahara ki ngā kōrero kei roto i a au o Te Tai Tokerau mō te hekenga o Kahungunu ki roto i a koutou te moe ngātahi ki tō koutou tupuna a Rongomaiwahine me ngā—e hoa koinā te kino o tērā tangata! Ko te kaha whai i ngā wahine Māori—kāti. Ko koutou tērā kua tae mai i te rā nei. He mea pai tēnā te kite atu i tō tātau whakapapa. Ko tō tātau whakapapa ka kore e kitea ki roto i ngā pire o Te Whare Pāremata nei ā taihoa ake nei tātau ka wānanga ka tūhono anō tātau o Te Tai Tokerau ki a koutou e ōku whanaunga e ōku rangatira kua tae mai i te rā nei. Kāti ko te manako kia tau iho mai ngā manaakitanga o Te Kaihanga ki runga i a koutou otirā ki runga i a tātau kia haere tōtika tēnei pire ki roto i Te Whare Pāremata—kāti. Tēnā koutou tēnā koutou tēnā tātau katoa.[Thank you Mr Assistant Speaker. The first thing for me is to acknowledge you the one who put our prayer together on this day father figure Tūtehounuku you indeed created our ladder to unify the spirit of that one and that one who arrived here this morning. A huge appreciation to you. Thoughts and tributes turn to the innumerable deaths of the moment borne here by contributors of our House some occurred during the transgression of this bill right up to the present moment. Throughout the weeks just past Māori iwi lamented the many deaths in Māoridom within Ngāti Kahuhungunu upon the stage in other words at Matatini. This one continues to do that sobbing mournfully for the many deaths upon that marae of ours. There is only one thing to say to them who have gone to the void welcome back depart!I bring the lines of address back upon us esteemed ones salutations and acknowledgments to you and to us all. To you the waka of Tākitimu and to the descendants of the ancestral forefathers who have gone to the void welcome come hither welcome clamber aboard welcome into your House. This one will not say that this House is solely ours no but welcome to the ridgepole of our House; the House where contributions are suspended and policies settled. At this moment we are considering your policy in other words the first reading of this bill about you. So welcome indeed to you collectively. I endorse the comments by that one and that one of our House and will address this policy now.First of all to you the Minister for Treaty of Waitangi Negotiations the Hon Christopher Finlayson I truly commend you. You have traversed this extensive path and despite its ups and downs you are still here supporting what the Crown has to do in terms of an apology and how to settle the grievances and claims of that iwi and that one. Well then I grab up one of my sister colleague Meka Whaitiri's comments. According to her it is possible for this bill to go through this House jointly quickly and directly. And so the Labour Party extends its hand to you Minister that should a gathering of significance be held in Parliament House why not reciprocate by extending a hand for us to meet jointly to demonstrate to Māori iwi that this House stand as one on proposals you in other words we have considered on this day. As far as my thoughts are concerned about that huge meeting held yesterday for Mount Taranaki I will leave that matter there!I will bring my thoughts back to the bill that is before us on this day. During the first reading esteemed ones the Minister and members of this House brought to bear individuals who expended energy and shed perspiration to fulfil proposals that had been considered within this bill. As I look up at you collectively sitting up there I see you father figure Pīeri you and some parents—my apologies to the ones behind my back—but nevertheless to you ones Tāmaki I congratulate you collectively. You know what the comments are inside. My task here is to summarise some aspects that are within the bill and to assure you collectively that I support the contribution by my sister colleague Meka from the first reading right through to the third reading in other words to the final reading. We are here to analyse and to strengthen this bill. Perhaps the bill we are talking about at this moment will be different to the one at the conclusion of the third reading. But leave it for us for the ones of the Māori Affairs Committee to arrange strengthen change or whatever. Shortly you will come before us the Māori Affairs Committee to have frank discussions about matters concerning this bill. Enough!There are three parts to this bill. Esteemed ones kindly note here indeed is the bill—I am unsure about this but I think there have been 10 or 12 Treaty matters that have entered this House in the time that I have sat in it. I have only seen three parts. There have not been any differences in all the bills however the commentaries inside are all quite different. And so the first part is the Crown's apology to you collectively. There is not a single Māori on the face of this earth who will oppose that action by the Crown to apologise for its violations and stress that affected us the Māori people. And so I compliment that great thought but the future will tell whether the words behind the apology are effectual. Making an apology to the iwi is easy but achieving it so that the apology is felt keenly and owned personally and the self-determination sought by our ancestral forefathers is returned we will see in due time. That indeed is the first part.And now to the second part to those provisions and supplements considered by the bill for you collectively and the Crown to take up in years to come; what my sister colleague Meka Whaitiri said in terms of the water is right. I note in this bill that the vital essence of rivers swamps sacred places and habitats are to be returned to you. But the Crown will eventually take over such places by arranging a board or something similar to administer and protect water sources and regional habitats. I will never ever agree to that kind of situation however. These then are the provisions that you are fighting the Crown about for this bill. Because my time has nearly expired I go directly to the final part of this bill and behold the size of the funding! I endorse the comment of the Minister which states as follows: "Regardless of the size of the funding released to you on that day it is not as though it is similar to the funding and validity that the Crown took over the many many years that have passed." However the size of the funding is an amount that you collectively will be able to look forward to in years to come for the current generation of young ones and for those to come.In the minutes that I have left my thoughts go back to the comments within me of the North about Kahungunu's coming down to be among you to sleep with your ancestress Rongomaiwahine and the—heck mate that was a wicked side of that person! He really went after Māori women—but enough of that. You are the ones who have arrived here on this day. Seeing our genealogy is a wonderful thing. Our genealogies are never seen in Parliament bills but very shortly we will debate and link us of the North to you collectively once again my relatives and esteemed ones who have arrived here today. Well then it is the hope that the kindness of the Creator descends upon you collectively but at the same time upon us and that this bill go smoothly through the House—enough. Salutations and acknowledgments to you collectively and to all of us.]"